Vit vóru á fjalli týsdagin tann 22. september, hetta var ein dag fyrr enn í fjør. Lombini vigaðu væl meira í fjør enn í ár, bæði livandi og krovini. Miðalvektin á livandi lombum var 39 kg í ár móti 41,9 í fjør ella 6,9 prosent meira í fjør enn í ár. Krovini vigaðu í miðal 30,2 pund í ár móti 32,8 í fjør ella 7,9 prosent meira í fjør. Flett vekt av lombunum var í miðal 38,7 prosent í ár, í mun til 39,2% í fjør av livandi vekt. Ærnar eru stútt framfarnar síðan mai mána, men eru samanumtikið verri fyri hesa ársins tíð, samanborið við tey fýra undanfarnu árini. Ein liður í skrásetingini er millum annað at fáa vitan um dagligan vøkstur hjá lombunum, frá lembing til fletting. Út frá skrásetingum í ár, kunnu vit siga, at dagligur vøkstur á lombum í Heygshaga er: 29 apríl–26 mai = 228 gram/dagin 26 mai–9 juli = 275 gram/dagin Lembing til Sláturs = 236 gram/dagin Við hesum úrslitum kunnu vit staðfesta, at lombini fara 236 gram fram um dagin frá lembing til sláturs. Havast skal tó í huga, at hettar er fyrsta árið, at lombini eru vigaði fýra ferðir fordeilt yvir 146 dagar, og gevur hettar okkum eina ábending um dagligan vøkstur hjá einum lambi. Vit kunnu ikki staðfesta eina veruliga vakstrarkurvu, fyrr enn vit hava fleiri ára skrásetingar.